text: অ্যাপল এ১৩ বায়োনিক হলো অ্যাপল দ্বারা ডিজাইন করা ৬৪-বিট এআরএম-ভিত্তিক সিস্টেম অন চিপ (SoC)। এটি আইফোন ১১, আইফোন ১১ প্রো, আইফোন ১১ প্রো ম্যাক্স এবং আইফোন এসই (২য় প্রজন্ম) তে ব্যবহার করা হয়েছে। অ্যাপলের মতে এই সেন্ট্রাল প্রসেসিং ইউনিট (CPU) এর উচ্চ ক্ষমতার (high-performance) কোর দুটি অ্যাপল এ১২ এর তুলনায় ২০% দ্রুত এবং ৩০% কম শক্তি খরচ করবে। এবং উচ্চ দক্ষতার (high-efficiency) কোর চারটি এ১২ এর তুলনায় ৪০% কম বিদ্যুৎ ব্যবহার করে ২০% দ্রুত কাজ করে।
  
  ডিজাইন 
  অ্যাপল এ১৩ বায়োনিক অ্যাপলের ডিজাইন করা একটি ৬৪-বিট হেক্সা-কোর সিপিইউ, যেখানে ARMv8.4-A আইএসএ আর্কিটেকচার বাস্তবায়ন করা হয়েছে। এটিতে ২.৬৫ গিগাহার্জের লাইটনিং নামে দুটি উচ্চ-ক্ষমতাসম্পন্ন কোর এবং থান্ডার নামে চারটি শক্তি-সাশ্রয়ী কোর রয়েছে । লাইটনিং কোরগুলিতে এএমএক্স ব্লক নামক মেশিন লার্নিং এক্সিলারেটরস অন্তর্ভুক্ত করা হয়েছে। অ্যাপল দাবি করেছে যে এএমএক্স ব্লকগুলি অ্যাপল এ১২ এর ভোর্টেক্স কোরগুলির তুলনায় ছয়গুণ দ্রুত ম্যাট্রিক্সের গুণন করতে পারে। এএমএক্স ব্লকগুলি প্রতি সেকেন্ডে এক ট্রিলিয়ন একক ক্রিয়াকলাপ করতে সক্ষম।
  
  এ ১৪-তে ব্যবহার করা অ্যাপলের ডিজাইনকৃত চারটি কোরবিশিষ্ট গ্রাফিক্স প্রসেসিং ইউনিট (GPU) এর গ্রাফিক্স কর্মক্ষমতা অ্যাপল এ১২ এর তুলনায় ২০% দ্রুত এবং এর বিদ্যুতের ব্যবহার ৪০% কম। অ্যাপল দাবি করেছে যে তাদের এ১৩-এর আট-কোর বিশিষ্ট নিউরাল ইঞ্জিন ডেডিকেটেড নিউরাল নেটওয়ার্ক হার্ডওয়্যার এ১২ এর তুলনায় ২০% দ্রুত এবং ১৫% কম শক্তি খরচ করে।
  
  এটি টিএসএমসি এর ২য় প্রজন্মের ৭ ন্যানোমিটার N7P ('7 nm+' বা 'N7+' এর সাথে বিভ্রান্ত হবেন না) দিয়ে তৈরি করা হয়েছে এবং এটিতে ৮.৫ বিলিয়ন ট্রানজিস্টর রয়েছে।
  
  অ্যাপল এ১৩ বায়োনিক ব্যবহার করে এমন পণ্য 
  
   আইফোন ১১
   আইফোন ১১ প্রো এবং আইফোন ১১ প্রো ম্যাক্স
   আইফোন এসই (২য় প্রজন্ম)
  
  আরও দেখুন 
  
   অ্যাপল-ডিজাইনড প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর
  
  তথ্যসূত্র 
  
  বিষয়শ্রেণী:এআরএম আর্কিটেকচার
  বিষয়শ্রেণী:অ্যাপল ইনকর্পোরেটেড মোবাইল প্রসেসর
  বিষয়শ্রেণী:২০১৯-এর কম্পিটার সম্পর্কিত প্রবর্তন
title: অ্যাপল এ১৩